На основу члана 70. Статута Општине Владичин Хан („Службени гласник Града Врања“, број 4/19), члана 30. Одлуке о Општинском већу Општине Владичин Хан („Службени гласник Града Врања“, број 9/19), и члана 73. Пословника Општинског већа Општине Владичин Хан („Службени гласник Града Врања“, број 31/2020), члана 12. Правилника о спровођењу мера и активности подршке привреди и пољопривреди кроз економско оснаживање породичних пољопривредних газдинстава, кроз отварање агробизнис центра за развој воћарства и повртарства на територији општине Владичин Хан број 06/42/1- III од 04.06.2020. године, по достављеном обавештењу Агенције за спречавање корупције број 014-012-00-0260/20-11 од 04.09.2020. године, Општинско веће Општине Владичин Хан на седници одржаној дана 25.09.2020. године, донело је:

**ОДЛУКУ О ИЗМЕНИ И ДОПУНИ ОДЛУКЕ**

**О избору пројекта за доделу бесповратних средстава за спровођење мера и активности подршке привреди и пољопривреди кроз економско оснажење породичних пољопривредних газдинстава, у циљу подстицања наталитета, кроз отварање агробизнис центра за развој воћарства и повртарства на територији општине Владичин Хан**

**Члан 1.**

Одлука о избору пројекта за доделу бесповратних средстава за спровођење мера и активности подршке привреди и пољопривреди кроз економско оснажење породичних пољопривредних газдинстава, у циљу подстицања наталитета, кроз отварање агробизнис центра за развој воћарства и повртарства на територији општине Владичин Хан број 06-62/7/20-III од 10.08.2020. године у члану 1. Став 1. у делу табеле мења се тако што се у табели иза броја 39 додаје редни број 40

|  |  |  |  |  |  |  |
| --- | --- | --- | --- | --- | --- | --- |
| Ред.бр. | Име и презиме и адреса | Број пољоп.  газдинства | Назив пројекта | Утврђен и одобрен износ средстава за финансирање | Износ суфинанси-рања од стране подносиоца пријаве | Укупна вредност пројекта |
| 40. | Бошко Станковић, Стубал, Влад.Хан | 710601000912 | Оснаживање пољопривредног газдинства набавком машине за одкоштавање воћа и прикључне машине (прскалица) | 270.000,00 | 106.800,00 | 376.800,00 |
| **УКУПНО** | | | | **7.270.000,00** | **1.904.248,92** | **9.175.048,92** |

Те се сходно дадатку мења и табела у делу збира.

**Члан 2.**

У осталом делу Одлука о избору пројеката за доделу бесповратних средстава за спровођење мера и активности подршке привреди и пољопривреди кроз еконосмко оснажење породичних пољопривредних газдинстава, у циљу подстицања наталитета, кроз отвбарање агробизнис центра за развој воћарства и повртарства на територији општине Владичин Хан број 06-62/7/20-III од 10.08.2020. године остаје неизмењена.

**Члан 3.**

Ова одлука ступа на снагу даном доношења и исту објавити на огласној табли Општинске управе Општине Владичин Хан и интернет страници.

**Члан 4.**

Ову одлуку доставити: Председнику Комисије за доделубесповратних средстава за спровођење мера и активности подршке привреди и пољопривреди кроз економско оснажење породичних пољопривредних газдинстава, у циљу подстицања наталитета, кроз отварање агробизнис центра за развој воћарства и повртарства на територији општине Владичин Хан, Одељењу за финансије и привреду Општине Владичин Хан, подносиоцу пријаве Бошку Станковићу из с. Стубал и архиви.

**O б р а з л о ж е њ е**

Општинско веће Општине Владичин Хан расписало је Јавни позив за доделу бесповратних средстава за спровођење мера и активности подршке привреди и пољопривреди кроз еконосмко оснажење породичних пољопривредних газдинстава, у циљу подстицања наталитета, кроз отвбарање агробизнис центра за развој воћарства и повртарства на територији општине Владичин Хан.

По спроведеном поступку на седници Општинског већа Општине Владичин Хан дана 10.08.2020. године разматран је коначни предлог Комисије за доделу бесповратних средстава за спровођење мере и активности подршке привреди и пољопривреди кроз економско оснаживање породичних пољопривредних газдинстава у циљу подстицања наталитета кроз отварање агробизнис центра за развој воћарства и повртарства на територији Општине Владичин Хан и донета Одлука о избору пројеката за доделу бесповратних средстава за спровођење мера и активности подршке привреди и пољопривреди кроз економско оснажење породичних пољопривредних газдинстава, у циљу подстицања наталитета, кроз отварање агробизнис центра за развој воћарства и повртарства на територији општине Владичин Хан. С обзиром да је председник Општине поднео обавештење Агенцији за спречавање корупције у вези одлучивања по пријави Бошка Станковића из с. Стубал, брата председнице Скупштине општине, одлучивање по његовој пријави је у Одлуци број 06-62/7/20-III одложено је до добијања одговора од стране Агенције за спречавање корупције.

Агенција за спечавање корупције је дописом број 014-012-00-0260/20-11 од 04.09.2020. године обавестила да у конкретном случају брат председнице општине не угрожава право ниједеног другог учесника по јавном позиву за Одлука о избору пројеката за доделу бесповратних средстава за спровођење мера и активности подршке привреди и пољопривреди кроз економско оснажење породичних пољопривредних газдинстава, у циљу подстицања наталитета, кроз отвбарање агробизнис центра за развој воћарства и повртарства на територији општине Владичин Хан, јер је поднето укупно 53 пријава од којих је 40 уредних пријава које испуњавају услове, што значи да додела средстава по јавном позиву брату председнице Скупштине Општине Владичин Хан, не онемогућава другог учесника јавног позива у остваривању тог права.

Имајући у виду напред наведена као и да је председник општине обавестио о могућем сукобу Агенцију у складу са одредбом члана 42. Закона о агенцији за борбу против корупције из тога произилази да је на тај начин отклонио ситуацију сукоба интереса.

Сходно напред наведеном донета је Одлука о измении допуни Одлуке о избору пројекта за доделу бесповратних средстава за спровођење мера и активности подршке привреди и пољопривреди кроз економско оснажење породичних пољопривредних газдинстава, у циљу подстицања наталитета, кроз отварање агробизнис центра за развој воћарства и повртарства на територији општине Владичин Хан.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-74/2/20-III**

**За тачност отправка,**

**Соња Младеновић**

**П Р Е Д С Е Д Н И К**

**Горан Младеновић**